**ΟΔΗΓΙΕΣ ΠΡΟΣ ΦΟΡΕΙΣ / ΔΟΜΕΣ**

1. **Ενέργειες κατά την εγγραφή των ωφελούμενων**

Με την προσκόμιση της «αξίας τοποθέτησης» (voucher), από την/ον ωφελούμενη/ο ο φορέας: διενεργεί την εγγραφή του ωφελούμενου στη Δομή ως εξής:

* Υπογράφει τη σύμβαση με κάθε ωφελούμενη/νο. Η σύμβαση υπογράφεται σε τρία αντίτυπα, ένα για την/τον ωφελούμενο/νη, ένα για το φορέα και ένα για την Ε.Ε.Τ.Α.Α
* Παραλαμβάνει από κάθε ωφελούμενο την εξουσιοδότηση προς την Ε.Ε.Τ.Α.Α. να διενεργεί τις πληρωμές προς τη Δομή για λογαριασμό της/του
* Παραλαμβάνει τη βεβαίωση εισαγωγής των στοιχείων των ερωτηματολογίων εισόδου από κάθε ωφελούμενη/νο που εκτυπώνεται από την ειδική εφαρμογή της ΕΕΤΑΑ

1. **Αποστολή απαραίτητων εγγράφων στην ΕΕΤΑΑ**

Με την ολοκλήρωση των εγγραφών και μέχρι **12/9/2016** οι Δομές ή οι Φορείς στους οποίους αυτές ανήκουν, υποβάλουν στην Ε.Ε.Τ.Α.Α. Α.Ε. τα ακόλουθα έγγραφα:

1. Υπεύθυνη Δήλωση του /ή των Νομίμων Εκπροσώπων περί αποδοχής των όρων του Προγράμματος καθώς και τον Αριθμό λογαριασμού Τραπέζης στον οποίο θα γίνονται οι καταβολές της αμοιβής του Φορέα/Δομής . Η υπεύθυνη Δήλωση συνοδεύεται με:

* την κατάσταση ωφελούμενων ανά δομή/κατηγορία,
* τις υπογεγραμμένες συμβάσεις μεταξύ του Φορέα και των ωφελούμενων,
* τις εξουσιοδοτήσεις των ωφελούμενων προς την ΕΕΤΑΑ καθώς και
* την βεβαίωση ότι έχουν εισαχθεί τα στοιχεία του Ερωτηματολογίου Εισόδου κάθε ωφελούμενου στην ειδική εφαρμογή της ΕΕΤΑΑ.

1. Έγγραφα, που αφορούν στην άδεια ίδρυσης, νόμιμης λειτουργίας της Δομής,

* Άδεια ίδρυσης και λειτουργίας της Δομής (αρχική και τυχόν τροποποιήσεις) ή αντίγραφο της συστατικής πράξης για τους Παιδικούς και Βρεφονηπιακούς Σταθμούς που λειτουργούν ως Ν.Π.Δ.Δ. των Ο.Τ.Α., η οποία επέχει θέση άδειας ίδρυσης και λειτουργίας. Σε περίπτωση κατά την οποία δεν προκύπτουν με σαφήνεια από την συστατική πράξη τα στοιχεία που αφορούν στις δομές του φορέα που θα συμμετάσχουν στη δράση, τότε αυτός θα πρέπει να προσκομίσει τον ΟΕΥ ή Αποφάσεις του Αρμοδίου Οργάνου και κάθε άλλο σχετικό έγγραφο (π.χ. τεχνική έκθεση) από τα οποία να προκύπτουν τα ζητούμενα στοιχεία των Δομών.
* Σε περίπτωση όμως που η δυναμικότητα μιας Δομής (Ο.Τ.Α. και Ν.Π.Δ.Δ.) δεν προκύπτει από την άδεια ίδρυσης και λειτουργίας της ή τη συστατική της πράξη, τότε ο Φορέας θα πρέπει να προσκομίσει τον Κανονισμό Λειτουργίας της Δομής και Απόφαση του αρμοδίου οργάνου του Φορέα, από τα οποία να προκύπτει η δυναμικότητα της/των Δομής/Δομών.

1. Υπεύθυνη δήλωση του φορέα με τα στοιχεία του προσωπικού που απασχολείται στη δομή ανά ειδικότητα καθώς και το «*ΕΝΤΥΠΟ 4: ΠΙΝΑΚΑΣ ΠΡΟΣΩΠΙΚΟΥ*» της Επιθεώρησης Εργασίας.
2. Υπεύθυνη δήλωση του νόμιμου εκπροσώπου του φορέα, περί μη υπέρβασης δυναμικότητας, με το συνολικό αριθμό των φιλοξενούμενων παιδιών ανά δομή εντός και εκτός του προγράμματος